"说苑粹英",内容涉及广泛,诸多义理,言简意赅,饶富深远意趣.其精华佳句如下:.作者 ["说苑粹英"汉 刘向] 目录 第一篇 "说苑粹英" ( 第一篇 ) ◎ 婚姻之道废,则男女之道悖,而淫佚之路兴矣. ◎ 地广而不平.人将平之;财聚而不散,人将争之. ◎ 善言进,则不善无由入矣;不进善言,则善亦无由入矣. ◎ 圣王布德施惠,非求报于百姓;郊望褅尝,非求报于鬼神. ◎ 有阴德者,必有阳报;有隐行者,必有昭名. ◎ 百姓不亲,五品不逊.契教以君臣之义,父子之亲,夫妇之辨,长幼之序. ◎ 君子博学,患其不习;既能行之,患其不能以让也. ◎ 修身者,智之府也;爱施者,仁之端也;取予者,义之符也;耻辱者勇之决也;立名者,行之极也. ◎ 枝无忘其根,德无忘其报,见利必念害身.故君子留精神寄心于三者,吉祥及子孙矣. ◎ 高山之巅无美木,伤于多阳也;大树之下无美草,伤于多阴也. ◎ 福生于微,祸生于忽,日夜恐惧,惟恐不卒. ◎ 道以优游故能化,德以纯厚故能豪. ◎ 言人之善,泽于膏沐;言人之恶,痛于矛戟. ◎ 为善不直,必终其曲;为丑不释,必终其恶 [1] . ◎ 恭以敬,可以摄勇;宽以正,可以容众;恭以洁,可以亲上. ◎ 无多言,多言多败;无多事,多事多患. ◎ 能忍耻者安,能忍辱者存. ◎ 富在知足,贵在求退. ◎ 圣人以心导耳目,小人以耳目导心. ◎ 为上人者,患在不明;为下人者,患在不忠. ◎ 知命者不怨天,知己者不怨人. ◎ 君子有终身之忧而无一朝之患,顺道而行,循理而言,喜不加易,怒不加难. ◎ 君子之学也,入于耳,藏于心,行之以身. ◎ 君子不羞学,不羞问. 第二篇 "说苑粹英" ( 第二篇 ) ◎ 夫水出于山而入于海,稼生于田而藏于廪,圣人见所生,则知所归矣. ◎ 谋先事则昌,事先谋则亡. ◎ 不修其身,求之于人,是谓失伦;不治其内,而修其外,是谓大废. ◎ 积德无细,积怨无大,多少必报,固其势也. ◎ 口者关也,舌者机也,出言不当,四马不能追也. ◎ 夫言行者,君子之枢机.枢机之发,荣辱之本也.可不慎乎! ◎ 万物得其本者生,百事得其道者成.道之所在,天下归之;德之所在,天下贵之;仁之所在,天下爱之;义之所在,天下畏之. ◎ 学问不倦,所以治己也;教诲不厌,所以治人也. ◎ 好称人恶,人亦道其恶;好憎人者,亦为人所憎.衣食足,知荣辱; 仓廪实,知礼节.江河之溢,不过三日;飘风暴雨,须臾而毕. ◎ 力胜贫,谨胜祸,慎胜害,戒胜灾. ◎ 为善者天报以德,为不善者天报以祸. ◎ 君子得时如水,小人得时如火. ◎ 富必念贫,壮必念老;年虽幼少,虑之必早. ◎ 知者始于悟,终于谐;愚者始于乐,终于哀. ◎ 高山仰止,景行行止,力虽不能,心必务为. ◎ 慎终如始,常以为戒.战战栗栗,日慎其事. ◎ 两高不可重,两大不可容,两势不可同,两贵不可双.夫重容同双,必争其功.故君子嗜欲,各守其足,乃能长久. 第三篇 "说苑粹英" ( 第三篇 ) ◎ 寸而度之,至丈必差;铢而称之,至石必过.石称丈量,径而寡失;简丝数米,烦而不察.故大较易为智,曲辩难为慧. ◎ 天地之道,极则反,满则损.五采耀眼,有时而渝;茂木丰草,有时而落.物有盛衰,安得自若. ◎ 一言而适,可以却敌;一言而得,可以保国. ◎ 曾子曰:"狎甚则相简也;庄甚则不亲.是故君子之狎足以交欢,庄足以成礼而已." ◎ 曾子曰:"君子苟不求利禄,则不害其身." ◎ 圣人之衣也,便体以安身;其食也,安于腹.适衣节食,不听口目. ◎ 言善毋及身,言恶毋及人. ◎ 财不如义高,势不如德尊. ◎ 君子行德以全其身,小人行贪以亡其身. ◎ 上清而无欲,则下正而民朴. ◎ 营于利者多患,轻诺者寡信. ◎ 卑而正者可增,高而倚者且崩. ◎ 江河大溃从蚁穴,山以小阤而大崩. ◎ 祸福非从地中出,非从天上来,己自生之. ◎ 一死一生,乃知交情.一贫一富,乃知交态.一贵一贱,交情乃见.一浮一没,交情乃出. ◎ 败军之将不可言勇,亡国之臣不可言智. ◎ 先忧事者后乐,先慠事者后忧. ◎ 明镜所以照形也,往古所以知今也. ◎ "春秋"曰:"四民均则王道兴而百姓宁,所谓四民者,士农工商也." ◎ 匿人之善者,是谓蔽贤也;扬人之恶者,是谓小人也.言人之善者,有所得而无所亡伤也;言人之恶者,无所得而有所伤也.故君子慎言语矣. ◎ 夫耳闻者,不如目见之;目见之,不如足践之;足践之,不如手辨之. 第四篇 "说苑粹英"( 第四篇 ) ◎ 子路将行,辞于仲尼,曰:"赠汝以车乎?以言乎?"子路曰:"请以言."仲尼曰:"不强不远,不劳无功,不忠无亲,不信无复,不恭无礼.慎此五者,可以长久矣." ◎ 非所言勿言,以避其患;非所为勿为,以避其危;非所取勿取,以避其诡;非所争勿争,以避其声.明者视于冥冥,谋于未形;聪者听于无声;虑者戒于未成.世之溷浊而我独淸,众人皆醉而我独醒. ◎ 颜回将西游,问于孔子曰:"何以为身?"孔子曰:"恭,敬,忠,信,可以为身.恭则免于众,敬则人爱之,忠则人与之,信则人恃之.人所爱,人所与,人所恃,必免于患矣.可以临国家,何况于身乎?故不比数而比疏,不亦远乎?不修中而修外,不亦反乎?不先虑事,临难乃谋,不亦晚乎?" ◎ 武王问于太公曰:"治国之道若何?"太公对曰:"治国之道,爱民而已."曰:"爱民若何?"曰:利之而勿害,成之勿败,生之勿杀,与之勿夺,乐之勿苦,喜之勿怒.此治国之道,使民之义也,爱之而已矣. "说苑粹英"( 第四篇 ) ◎ 子路将行,辞于仲尼,曰:"赠汝以车乎?以言乎?"子路曰:"请以言."仲尼曰:"不强不远,不劳无功,不忠无亲,不信无复,不恭无礼.慎此五者,可以长久矣." ◎ 非所言勿言,以避其患;非所为勿为,以避其危;非所取勿取,以避其诡;非所争勿争,以避其声.明者视于冥冥,谋于未形;聪者听于无声;虑者戒于未成.世之溷浊而我独淸,众人皆醉而我独醒. ◎ 颜回将西游,问于孔子曰:"何以为身?"孔子曰:"恭,敬,忠,信,可以为身.恭则免于众,敬则人爱之,忠则人与之,信则人恃之.人所爱,人所与,人所恃,必免于患矣.可以临国家,何况于身乎?故不比数而比疏,不亦远乎?不修中而修外,不亦反乎?不先虑事,临难乃谋,不亦晚乎?" ◎ 武王问于太公曰:"治国之道若何?"太公对曰:"治国之道,爱民而已."曰:"爱民若何?"曰:利之而勿害,成之勿败,生之勿杀,与之勿夺,乐之勿苦,喜之勿怒.此治国之道,使民之义也,爱之而已矣. 第五篇 "说苑粹英" (第五篇 ) ◎ 存亡祸福,其要在身.圣人重戒,敬慎所忽. ◎ 谚曰:"诫无诟,思无辱."夫不诫不思而以存身全国者亦难矣."诗"曰:"战战兢兢,如临深渊,如履薄冰."此之谓也. ◎ 德行广大而守以恭者,荣;土地博裕而守以俭者,安;禄位尊盛而守以卑者,贵;人众兵强而守以畏者,胜;聪明叡智而守以愚者,益;博闻多记而守以浅者,广.此六守者皆谦德也. ◎ 易曰:"有一道,大足以守天下,中足以守国家,小足以守其身."谦之谓也. ◎ 孔子曰:"高而能下,满而能虚,富而能俭,贵而能卑,智而能愚, 勇而能怯,辩而能讷,博而能浅,明而能暗,是谓损而不极.能行此道,唯至德者及之." ◎ 桓公曰:"金刚则折,革刚则裂,人君刚则国家灭,人臣刚则交友绝."夫刚则不和,不和则不可用.是故四马不和,取道不长;父子不和,其世破亡;兄弟不和,不能久同;夫妻不和,家室大凶."易"曰:"二人同心,其利断金."由不刚也. ◎ 人为善者,天报以福;人为不善者,天报以祸也.故曰:"祸兮福所倚,福兮祸所伏."戒之慎之. ◎ 夫上知天则不失时,下知地则不失财.日夜慎之,则无害灾. ◎ 夫福生于隐约,而祸生于得意. ◎ 大功之效,在于用贤积道,浸章浸明;衰灭之过,在于得意而怠,浸蹇浸亡. ◎ 身已贵而骄人者,民去之;位已高而擅权者,君恶之;禄已厚而不知足者,患处之. ◎ 高上尊贤,无以骄人;聪明圣智,无以穷人;资给疾速,无以先人;刚毅勇猛,无以胜人.不知则问,不能则学.虽智必质,然后辩之;虽能必让,然后为之.故士虽聪明圣智,自守以愚;功被天下,自守以让;勇力距世,自守以怯;富有天下,自守以廉.此所谓高而不危,满而不溢者也. ◎ 安乐必戒,无行所悔.勿谓何伤,其祸将长;勿谓何害,其祸将大;勿谓何残,其祸将然;勿谓莫闻,天妖伺人.荧荧不灭,炎炎奈何;涓涓不壅,将成江河;绵绵不绝,将成网罗;青青不伐,将寻斧柯.诚不能慎之,祸之根也. ◎ 内藏我知,不与人论技;我虽尊高,人莫害我.夫江河长百谷者,以其卑下也.天道无亲,常与善人. ◎ 树欲静乎风不定,子欲养乎亲不待.往而不来者,年也;不可得再见者,亲也. ◎ 孔子顾谓弟子曰:"君子慎所从,不得其人,则有罗网之患." ◎ 怨生于不报,祸生于多福;安危存于自处;不困在于早豫;存亡在于得人;慎终如始,乃能长久.